વિજાપુરના અમલાભાઈએ vssm પાસેથી લોન માંગી. તોહીદ એમને લોન લઈને શું કામ કરવાના છો?, હપ્તા કેવી રીતે આપશો? હપ્તો ના ભરાય તો શું? વગેરે માહિતી પૂછી રહ્યો હતો ત્યારે અમલાભાઈએ તોહીદને વચમાં જ રોકીને કહ્યું, “તોહીદભાઈ અમારાં સમાજનો એક રીવાજ છે કે, કોઈ પણ વ્યક્તિ પાસેથી સલાટ ઉધાર પૈસા લે તો એ સલાટે એ પૈસા કોઈ પણ હિસાબે પરત ભરવા જ પડે અમે નાદારી ના નોંધાવી શકીએ! નાદારીની વાત કરીયે ને તો પણ અમને અમારી નાતપંચાયત નાત(સમાજ) બહાર મુકે.. એટલે સંસ્થાના પૈસા ક્યાંય નહિ જાય. ચિંતા ના કરો. મારો બાપ હિંમતનગરના એક વેપારીને ત્યાં આજે પણ ગીરો છે. પૈસા લીધા હતા પણ પાછા ના આપી શક્યો એટલે એ વેપારીને ત્યાં જ રહીને કામ કરવાનું. જયારે એનું દેવું ચૂકતે થઇ જશે એટલે એ પાછો આવી જશે..”